വലീദ് ബിൻ തലാൽ

**വലീദ് ബിൻ തലാൽ** എന്നറിയപ്പെടുന്ന **പ്രിൻസ് അൽവലീദ് ബിൻ തലാൽ ബിൻ അബ്ദുൽ അസീസ് അൽസഊദ്**  (അറബിക്: الوليد بن طلال بن عبد العزيز آل سعود‎; ജനനം 7 മാർച്ച് 1955) സൗദി രാജകുടുംബാംഗവും സൗദി അറേബ്യൻ കോടീശ്വരനും വ്യവസായിയും നിക്ഷേപകനും സൗദി രാജാവായിരുന്ന അബ്ദുള്ളയുടെ സഹോദര പുത്രനുമാണ്. സൗദി അറേബ്യയിലെ ആദ്യ രാജാവായിരുന്ന അബ്ദുൽ അസീസിന്റെയും ലെബനന്റെ ആദ്യ പ്രധാനമന്ത്രിയായിരുന്ന റിയാദ് അൽ സോളിന്റെയും ചെറുമകനാണ് അൽ വലീദ്. പ്രമുഖ വ്യവസായ സംഘാടകനും നിക്ഷേപകനും ആയ ഇദ്ദേഹം ഫോബ്സ് മാസികയുടെ 2010 മാർച്ചിലെ കണക്കുപ്രകാരം ലോകത്തെ 19-ാമത് സമ്പന്നനാണ്. 2008-ൽ, ലോകത്തിലെ ഏറ്റവും സ്വാധീനമുള്ള നൂറു പേരുടെ വാർഷിക പട്ടികയായ ടൈം മാസികയുടെ *ടൈം 100*-ൽ അദ്ദേഹത്തെ പട്ടികപ്പെടുത്തി. അദ്ദേഹത്തിന്റെ ഓഹരി വിപണിയിലെ പ്രാഗല്ഭ്യത്തെ അഭിനന്ദിച്ചുകൊണ്ട് ടൈം മാസിക വലീദിനെ അറേബ്യയിലെ വാറൻ ബുഫറ്റ് എന്ന് വിശേഷിപ്പിക്കുകയുണ്ടായി.

മെലെനോ കോളേജിൽ നിന്നും ബിരുദം സമ്പാദിച്ചതിനു ശേഷം 1979-ൽ ആണ് വലീദ് തന്റെ ബിസിനസ് ജീവിതം ആരംഭിക്കുന്നത്. തൊണ്ണൂറുകളിൽ സിറ്റി ഗ്രൂപ്പിന്റെ ഓഹരികൾ വൻതോതിൽ സ്വന്തമാക്കിയത് അദ്ദേഹത്തിന്റെ ബിസിനസ് ജീവിതത്തിലെ പ്രധാന വഴിത്തിരിവുകളിലൊന്നായി. അതുപോലെ തന്നെ അദ്ദേഹത്തിന് എ.ഒ.എൽ, ആപ്പിൾ, എം.സി.ഐ, ന്യൂസ് കോർപ്പറേഷൻ (ലി) തുടങ്ങി അനവധി സാങ്കേതികവിദ്യ, മാധ്യമ രംഗങ്ങളിൽ പ്രവർത്തിക്കുന്ന കമ്പനികളിൽ നിക്ഷേപമുണ്ട്. റിയൽ എസ്റ്റേറ്റ് രംഗത്ത് ഫോർ സീസൺ ഹോട്ടൽ, ന്യൂയോർക്കിലെ പ്ലാസാ ഹോട്ടൽ, ലണ്ടനിലെ സാവോയ്, മോണ്ടി കാർലോ ഗ്രാന്റ് ഹോട്ടൽ എന്നിവകളിലും പാരീസിലെ ഡിസ്നി ലാന്റിലും ഉള്ള നിക്ഷേപങ്ങൾ പ്രധാനങ്ങളാണ്.. സൗദി കമ്പനിയായ കിംഗ്ഡം ഹോൾഡിംഗ് കമ്പനിയുടെ സ്ഥാപകനും, ചീഫ് എക്സിക്യൂട്ടീവ് ഓഫീസറും (സിഇഒ) 95 ശതമാനം ഓഹരി ഉടമയുമാണ് അൽ വലീദ്. 2013 ൽ, കമ്പനിയുടെ വിപണി മൂലധനം 18 ബില്യൺ ഡോളറിലധികം ആയിരുന്നു.  2017 നവംബറിൽ, 39.8 ബില്യൺ ഡോളറിന്റെ ആസ്തിയുണ്ടായിരുന്ന അൽ വലീദിനെ ഫോർബ്സ്  ലോകത്തിലെ ഏറ്റവും ധനികരായ ഏഴാമത്തെ വ്യക്തിയായി പട്ടികപ്പെടുത്തി.

ജീവകാരുണ്യ ദുരിതാശ്വാസ പ്രവർത്തനങ്ങളിലും അദ്ദേഹത്തിനുള്ള താല്പര്യം എടുത്തുപറയേണ്ടതാണ്. പലസ്തീനിലെ വെസ്റ്റ്ബാങ്കിൽ ഇസ്രായേൽ ആക്രമണത്തെത്തുടർന്ന് കൊല്ലപ്പെട്ടവരുടെ ബന്ധുക്കളെ സഹായിക്കാനും, സുനാമി ദുരിതാശ്വാസത്തിനും വലിയ സാമ്പത്തിക സഹായങ്ങൾ നൽകിയിട്ടുണ്ട്. 9/11 ആക്രമണത്തെത്തുടർന്ന് ദുരിതാശ്വാസ പ്രവർത്തനങ്ങൾക്കായി അദ്ദേഹം നൽകിയ ഒരു കോടി അമേരിക്കൻ ഡോളർ ന്യൂയോർക്ക് മേയറായിരുന്ന റൂഡി ഗൈലാനി സ്വീകരിക്കാതിരുന്നത് ഏറെ വാർത്താ പ്രാധാന്യം നേടിയിരുന്നു.

സൗദി അറേബ്യയിൽ അധികാരം കേന്ദ്രീകരിക്കാനുള്ള മുഹമ്മദ് ബിൻ സൽമാന്റെ ഒരു ശുദ്ധീകരണ നടപടിയുടെ ഭാഗമായി 2017 നവംബർ 4 ന് അൽ വലീദും മറ്റ് പ്രമുഖ സൗദികളും (സഹ ശതകോടീശ്വരന്മാരായ വലീദ് ബിൻ ഇബ്രാഹിം അൽ ഇബ്രാഹിം, സാലിഹ് അബ്ദുല്ല കമൽ എന്നിവരുൾപ്പെടെ) സൗദി അറേബ്യയിൽ അറസ്റ്റിലായി. കള്ളപ്പണം വെളുപ്പിക്കൽ, കൈക്കൂലി വാങ്ങൽ, ഉദ്യോഗസ്ഥരെ ഭീഷണിപ്പെടുത്തൽ തുടങ്ങിയ കുറ്റങ്ങളാണ് അൽ വലീദിനെതിരെ ചുമത്തപ്പെട്ടത്. അറസ്റ്റിലായവരിൽ ചിലർ റിയാദിലെ റിറ്റ്സ്-കാൾട്ടൺ ആഡംബര ഹോട്ടലിലായിരുന്നു പാർപ്പിച്ചിരുന്നത്. മൂന്ന് മാസത്തോളം തടങ്കലിൽ കഴിഞ്ഞതിന് ശേഷം, ഒരു രഹസ്യാത്മ സാമ്പത്തിക ഒത്തുതീർപ്പിനെ തുടർന്ന്, 2018 ജനുവരി 27 ന് അൽ വലീദ് തടങ്കലിൽ നിന്ന് മോചിതനായി. നിലവിലെ വിവരങ്ങളുടെ അഭാവം മൂലം 2018 മാർച്ചിൽ ലോകത്തിലെ ഏറ്റവും ശതകോടീശ്വരന്മാരുടെ പട്ടികയിൽ നിന്ന് അദ്ദേഹത്തെ ഒഴിവാക്കി. ഗൾഫ് ബിസിനസ് മാഗസിൻ 2013 മുതൽ 2021 വരെയുള്ള 'ഏറ്റവും ശക്തരായ 100 അറബികളുടെ' പട്ടികയിൽ അദ്ദേഹത്തെ ഉൾപ്പെടുത്തി.

## ആദ്യകാല ജീവിതം
1955 മാർച്ച് 7 ന് ജിദ്ദയിൽ അബ്ദുൽ അസീസ് രാജാവിന്റെ മകൻ തലാൽ ബിൻ അബ്ദുൽ അസീസ് രാജകുമാരന്റേയും മോണ എൽ സോളിന്റെയും മകനായി അൽ വലീദ് ബിൻ തലാൽ ജനിച്ചു. 1960 കളുടെ തുടക്കത്തിൽ സൗദി അറേബ്യയുടെ ധനകാര്യ മന്ത്രിയായിരുന്ന അദ്ദേഹത്തിന്റെ പിതാവ്, രാഷ്ട്രീയ പരിഷ്കാരങ്ങൾക്കുവേണ്ടി വാദിച്ചതിന്റെ പേരിൽ നാടുകടത്തപ്പെട്ടു. അൽ വലീദിന്റെ പിതൃ മുത്തശ്ശന്മാർ രാജാവ് അബ്ദുൽ അസീസും മുനൈയിറും ആയിരുന്നു. അർമേനിയക്കാരിയായ അദ്ദേഹത്തിന്റെ മുത്തശ്ശിയെ 1921 ൽ ഉനൈസയുടെ അമീറാണ് അബ്ദുൽ അസീസ് രാജാവിന് സമ്മാനിച്ചത്. അവർക്ക് അക്കാലത്ത് 12 വയസ്സും അബ്ദുൽ അസീസിനു 45 വയസ്സും ആയിരുന്നു. ലെബനനിലെ ആദ്യ പ്രധാനമന്ത്രി റിയാദ് അൽ സോളും സിറിയൻ പ്രധാനമന്ത്രി സാദല്ല അൽ-ജാബിരിയുടെ സഹോദരി ഫൈസ അൽ ജാബിരിയും ആയിരുന്നു അദ്ദേഹത്തിന്റെ മാതൃ മുത്തശ്ശിമാർ.

ഏഴ് വയസ്സുള്ളപ്പോൾ അൽ വലീദിന്റെ മാതാപിതാക്കൾ വേർപിരിഞ്ഞതോടെ അദ്ദേഹം അമ്മയോടൊപ്പം ലെബനനിൽ താമസിച്ചു. ആദ്യം അദ്ദേഹം ബെയ്റൂട്ടിലെ പൈൻവുഡ് കോളേജിൽ പഠനത്തിന് ചേർന്നു. കുട്ടിയായിരിക്കുമ്പോൾ, അദ്ദേഹം ഒന്നോ രണ്ടോ ദിവസം വീട്ടിൽ നിന്ന് ഒളിച്ചോടുകയും, പൂട്ടിയിട്ട കാറുകളിൽ ഉറങ്ങുകയും ചെയ്തിരുന്നു. പിന്നീട് റിയാദിലെ കിംഗ് അബ്ദുൽ അസീസ് മിലിട്ടറി അക്കാദമിയിൽ ഉപരിപഠനത്തിന് ചേർന്നു. 1974-ൽ ലെബനനിലേക്ക് മടങ്ങിയ അദ്ദേഹം, ചൗയിഫത്ത് സ്കൂളിലും തുടർന്ന് മാനർ സ്കൂളിലും പഠിച്ചു. 1979-ൽ കാലിഫോർണിയയിലെ മെൻലോ കോളേജിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദം നേടിയ അദ്ദേഹം രണ്ടര വർഷം പൂർത്തിയാക്കിയ ശേഷം 1985-ൽ, സിറാക്കൂസ് യൂണിവേഴ്സിറ്റിയിലെ മാക്സ്വെൽ സ്കൂൾ ഓഫ് സിറ്റിസൺഷിപ്പ് ആൻഡ് പബ്ലിക് അഫയേഴ്സിൽ നിന്ന് സോഷ്യൽ സയൻസിൽ ഓണേഴ്സ് ബിരുദം പതിനൊന്ന് മാസത്തിനുള്ളിൽ പൂർത്തിയാക്കി.

## അവലംബം
#  http://www.forbes.com/profile/prince-alwaleed-bin-talal-alsaud Forbes topic page on Prince Alwaleed] Retrieved March 2010
#  "Your chance to quiz Prince Alwaleed". Arabian Business. http://www.arabianbusiness.com/?option=com_content&view=article&id=10878:your-chance-to-quiz-prince-alwaleed&Itemid=1. 
#  "'The mystery of the world’s second-richest businessman'". The Economist. 1999-02-25. http://www.economist.com/displayStory.cfm?Story_ID=187913&source=login_payBarrier. 
# http://www.zawya.com/middle-east/business-development/+(2009-06-30).&#32;"Kingdom Holding Company (KHC) - Saudi Arabia - Leisure and Tourism". Zawya.com. http://www.zawya.com/cm/profile.cfm/cid120673. Retrieved 2010-03-08. 
# Disneyland Resort Paris, Annual review 2007, p.&nbsp;53
# Scott Macleod (1997-12-01). "Prince Alwaleed: The Prince and the Portfolio". Time. https://archive.today/20130630104037/www.time.com/time/magazine/article/0,9171,987451,00.html. Retrieved 2010-08-24. 
# a b Gustin, Sam, "News Corp., the Saudi Prince and the 'Ground Zero Mosque'", Daily Finance (AOL), 08/16/10 1:40 PM via Frank Rich, "How Fox Betrayed Petraeus",The New York Times, August 21, 2010 (August 22, 2010 p. WK8 NY ed.). Retrieved 2010-08-22.
#  "CNN.com - Giuliani rejects $10 million from Saudi prince - October 12, 2001". Edition.cnn.com. 2001-10-12. http://edition.cnn.com/2001/US/10/11/rec.giuliani.prince . Retrieved 2010-03-08. 
#  "Saudi telethon raises $77 million". CNN. 2005-01-07. http://edition.cnn.com/2005/WORLD/asiapcf/01/06/saudi.telethon/index.html. Retrieved 2010-04-23. 
# ^ "CNN.com - Saudi telethon raises $77 million - Jan 6, 2005". Edition.cnn.com. 2005-01-07. http://edition.cnn.com/2005/WORLD/asiapcf/01/06/saudi.telethon/index.html. Retrieved 2010-03-08. 
#  Islamicstudies.harvard.edu
#  Prince Al-Waleed's yacht
#  Agent4Stars.com - Project New Kingdom 5KR
#  Airbus and Boeing win giant order BBC news - 12 November 2007
#  "Airbus A380 gets first VIP client". Flight Global.com. 12 November 2007. http://www.flightglobal.com/articles/2007/11/12/219458/picture-at-dubai-2007-airbus-a380-gets-first-vip-client.html. 
#  Airbus and Boeing win giant order BBC news - 02 November 2010
#  The Economist : "The mystery of the world’s second-richest businessman" (Economist subscribers only)
#  "Prince Alwaleed tops first Saudi Rich List". Arabian Business. 2009-08-30. http://www.arabianbusiness.com/566223-prince-alwaleed-tops-first-saudi-rich-list. Retrieved 2009-08-30. 
#  a b "Rich List 2009". ArabianBusiness.com. http://www.arabianbusiness.com/richlist/profile/853?clr=. Retrieved 2010-03-08. [dead link]
#  July 06, 2008 (2008-07-06). "Prince Al-Walid bin Talal palace قصر الوليد بن طلال". YouTube. http://www.youtube.com/watch?v=mgjwYvSDOM0. Retrieved 2010-03-08. 
#  "Prince Alwaleed: The Prince And The Portfolio". Time. 1997-12-01. https://archive.today/20130630105040/www.time.com/time/magazine/article/1,9171,987451-5,00.html. Retrieved 2010-04-23. 
#  "Kingdom Oasis". Virtual Globetrotting. 2009-01-05. http://virtualglobetrotting.com/map/kingdom-oasis/. Retrieved 2010-03-08.

വർഗ്ഗം:1955-ൽ ജനിച്ചവർ

വർഗ്ഗം:മാർച്ച് 7-ന് ജനിച്ചവർ

വർഗ്ഗം:ജീവിച്ചിരിക്കുന്നവർ